***Előterjesztés***

***Nemesbük Önkormányzat Képviselő-testületének 2020.02.11.-i ülésére***

Tárgy: 2020. évi költségvetésről szóló rendelet indokolása és hatásvizsgálata

Tisztelt Képviselő-testület!

*Indokolás a 2020. évi költségvetési rendelethez:*

A helyi önkormányzat gazdálkodásának alapja az éves költségvetés, melyben a Képviselő-

testület az adott költségvetési évre vonatkozóan meghatározza a gazdálkodással kapcsolatos

teendőket, a szükséges előirányzat kereteket.

A helyi önkormányzat a költségvetését költségvetési rendeletben állapítja meg.

A költségvetési rendelet megalkotására vonatkozó legfontosabb előírásokat a következő jogszabályok tartalmazzák:

- Magyarország 2020. évi központi költségvetéséről szóló 2019. évi LXXI.

törvény

- Magyarország önkormányzatairól szóló 2011. évi CLXXXIX. törvény

- A nemzeti vagyonról szóló 2011. évi CXCVI. törvény

- Magyarország gazdasági stabilitásáról szóló 2011. évi CXCIV törvény

- Az államháztartásról szóló 2011. évi CXCV. törvény

- Az államháztartásról szóló törvény végrehajtásáról szóló 368/2011 (XII.31.) Korm.

rendelet

Az Ávr. 27. §. (2) bekezdése szerint a polgármester a Képviselő-testület elé terjeszti a rendelettervezetet.

Az Áht. 24. §. (2) bekezdés értelmében a jegyző által elkészített költségvetési

rendelettervezetet a polgármester 2020. 02.15.-ig nyújtja be a Képviselő-testületnek.

Fenti jogszabálynak és a 2020. januári ülésen elhangzottaknak megfelelően készítettük el Nemesbük Önkormányzatának 2020. évi költségvetési rendelet tervezetét.

A tervezési szakaszban számba vettük az önkormányzati törvényben meghatározott kötelező

feladatok, valamint a Képviselő-testület által önként vállalt feladatok teljesítéséhez szükséges

kiadások és az azokat biztosító bevételek előirányzatait azzal, hogy az Önkormányzat kötelező feladatainak ellátása nem veszélyeztetheti az önként vállalt feladatokat. A költségvetési rendeletben működési hiány nem tervezhető.

Az Áht 102. § (3) bekezdése előírja, hogy a költségvetés előterjesztésekor a bevételeket és

kiadásokat megfelelő csoportosításban, a vonatkozó év terv adatainak, az előző év várható, és

az azt megelőző év tény adatainak bemutatásával szerepeltetni kell. Ezt a bemutatást szolgálja

az 1. melléklet.

*Az önkormányzat 2020. évi költségvetési bevételeinek bemutatása (2 számú melléklet)*

Az Áht. 23.§. (2) az Ávr. 24. §. (1)-(2) bekezdése rögzíti a helyi önkormányzat költségvetési rendeletének tartalmára vonatkozó előírásokat, mely szerint elkülönítetten kell kezelni a helyi önkormányzat, valamint a helyi önkormányzat által irányított költségvetési szervek - ide értve az önkormányzati hivatalt is -, bevételeit és kiadásait is.

A rendelkezések szerint kiemelt előirányzatonként kell bemutatni a bevételi előirányzatokat.

Ennek megfelelően kezeljük a helyi önkormányzati bevételeket.

A helyi önkormányzat bevételei között az Ávr. 24. §. szerint kell tervezni különösen a helyi

adó bevételeket, normatív hozzájárulásokat, támogatásokat, a központi költségvetésből származó egyéb költségvetési támogatásokat, elkülönítetten az európai uniós forrásból finanszírozott támogatással megvalósuló programok, projektek bevételeit.

*2020. évi bevételek főösszege 136305 eFt, melyből:*

*Intézményi működési bevételek*: Összességében várhatóan 8615 eFt-os bevételi

előirányzattal tervezünk, amely az étkezési térítési díjakból 8615 e Ft származó bevétel.

*Önkormányzatok sajátos működési- közhatalmi bevételeiből* várhatóan 16500 eFt bevétel származik az idei évben. Ezen belül:

A helyi adók tekintetében az építményadó tervezett összege 5000 eFT, telekadó tervezett összege 5000 eFt . Iparűzési adó: 1500 eFT bevételt tervezünk, kommunális adóra 2600 eFT-ot terveztünk.

*Átengedett központi adók:* A gépjármű adóból származó bevétel továbbiakban 40 %-ban illeti meg a helyi önkormányzatokat, 1800 eFt-os előirányzat tervezése indokolt.

*Felhalmozási és tőke jellegű bevételek:* 3.716 eFT koncessziós díjat és 26160 eFt vis maior támogatást terveztünk.

*Támogatások, támogatásértékű bevételek*, kiegészítések jelenleg tervezhető összege 64215 eFt, ebből :

A normatív állami támogatás és az Önkormányzati egyéb költségvetési támogatás

összege 64215 eFt.

Támogatásértékű működési bevétel: 1813 eFt- Zalacsány részéről konyha működtetéshez adott támogatás támogatása

*Hitelfelvétel:* A helyi önkormányzatok hitel felvételének lehetőségei jelentősen

megváltoztak. Magyarország gazdasági stabilitásáról szóló 2011. évi CXCIV. törvény, 10. §.

(1) bekezdése szerint: Az önkormányzat adósságot keletkeztető ügyletet – a (2) bekezdésben

meghatározott kivétellel – érvényesen csak a Kormány előzetes hozzájárulásával köthet.

(2) A Kormány hozzájárulása nélkül lehetséges:

a) a magyar költségvetést érintő, az Európai Uniós vagy más nemzetközi szervezettől megnyert pályázat önrészének és a támogatás előfinanszírozásának biztosítására szolgáló adósságot keletkeztető kötelezettségvállalásra,

b) az adósságrendezési eljárás során a hitelezői egyezség megkötéséhez igénybe vett reorganizációs hitelre,

c) a likvid hitelre vonatkozó, valamint

d) a Fővárosi Önkormányzat és megyei jogú város esetében a 100 millió forintot, országos

nemzetiségi önkormányzat esetében a 20 millió forintot, egyéb önkormányzat esetében pedig

a 10 millió forintot meg nem haladó fejlesztési célú adósságot keletkeztető ügylet megkötése.

A d) pont alkalmazása tekintetében az ugyanazon fejlesztési cél megvalósítását szolgáló fejlesztéshez kapcsolódó ügyletek értékét egybe kell számítani.

(3) Az önkormányzat 3. §. (1) bekezdése szerinti adósságot keletkeztető ügyletből származó

tárgyévi összes fizetési kötelezettsége az adósságot keletkeztető ügylet futamidejének végéig

egyik évben sem haladja meg az önkormányzat adott évi saját bevételeinek 50 %-át.

Hitelfelvételre 2019. évben nem került sor.

*Pénzforgalom nélküli bevétel – előző évi pénzmaradvány igénybevétele*: Az Áht. 23. §.

(2) bekezdés d) pontja lehetőséget ad arra, hogy a költségvetési rendelettervezetben a hiány

belső finanszírozására az előző évek pénzmaradványának igénybevételét felhalmozási célra

tervezzük, jelenleg működési kiadásra fordítjuk. A pénzmaradvány összege 12684 eFt, ebből az Óvoda pénzmaradványa 1391 eFt.

*Az önkormányzat 2020. évi költségvetési kiadásainak bemutatása*

Az önállóan működő és gazdálkodó és az önállóan működő költségvetési intézmények kiadásainak bemutatása azonos a bevételeknél jelzettekkel . Az intézmények vezetőivel a 2020. évi költségvetéssel kapcsolatos tárgyalás és a költségvetések elfogadása megtörtént.

*A 2020. ÉVI KIADÁSOK ALAKULÁSA*

A kiadások szerkezete nem változott . A személyi juttatások és a munkaadókat terhelő járulékok aránya csökkent a konyha átszervezése miatt,a bérek a minimálbér és a garantált bérminimum növekedésével emelkedtek.

*Személyi juttatások*

Személyi juttatások jogcímnél az önkormányzat által foglalkoztatottak személyi juttatásként javasolt előirányzat 35024 e Ft. Az előirányzott összeg a jogszabály által garantált közalkalmazotti és a munkatörvénykönyv hatálya alá tartozó létszámra a tervezett személyi juttatást tartalmazza, valamint itt jelenik majd meg a közmunka-programban foglalkoztatottak bére is évközi módosítással. Bedolgozásra került a cafetéria összege az óvoda és az önkormányzat közalkalmazottai vonatkozásában 100000 Ft/Fő/év összegben .

*Munkaadókat terhelő járulékok*

A szociális hozzájárulási adó mértéke 17.5 %, összege 5804 e Ft.

*Dologi kiadások*

A dologi kiadások tekintetében az előirányzat tervezése takarékos gazdálkodást feltételez, tervezett összege 41518 eFt. Csak a legszükségesebb működési kiadások kerültek számbavételre. A többi kiadásunk az inflációs várakozásoknak megfelelő emelkedés összegét tartalmazza, többletbevétel esetén a dologi kiadások emelése válhat szükségessé.

*Működési célú pénzeszköz átadás*

Itt került megtervezésre a teljesség igénye nélkül:

- LEADER Egyesület támogatása

- Töosz tagdíj

- Civil szervezetek támogatása

*Támogatás értékű működési kiadás*

Pénzeszköz átadás 2020 évben 5035 eFt összeget tesz ki, amely a kötelező – gyermekjóléti, belső ellenőri, orvosi ügyeleti, közös hivatal- feladatok ellátása miatt jelentkezik.

*Önkormányzat által folyósított ellátások*

A helyi önkormányzat által folyósított ellátások összege 6967eFt, amely az Önkormányzat részére kapott állami támogatás összegével megegyezik a bevételeknél ismertetett arányban, év közben módosításra kerül a ténylegesen kifizetett ellátások és azok visszaigénylése alapján.

Ellátásonként tervezett önrész az alábbiak szerint:

 energiatámogatás 2200 Ft,

 Bursa Hungarica támogatás 280 e Ft,

 települési támogatás 4417 e Ft,

 gyógyszertámogatás 50 e Ft,

 hulladékszállítás egyedülálló nyugdíjasoknak 550 e Ft

*Felhalmozási kiadás: ( felhalmozási célú pénzeszköz átadás )*

Felhalmozási kiadásunk 38596 e Ft a 8. mellékletben részletezettek szerint.

*Hiteltörlesztés*

Az önkormányzatnak hitelállománya nincs.

*Tartalék:*

Általános működési tartalékot nem tud az önkormányzat képezni.

*Önkormányzatunknál foglalkoztatott dolgozói létszám alakulása*

 A 2020. évi költségvetésben a jelenlegi feladatok ellátásához 2020. évre az engedélyezett létszámot 12 főben javasoljuk meghatározni, 9 fő közalkalmazott a létszám és 1 fő polgármester. A közmunka-program keretein belüli közfoglalkoztatottak száma várhatóan 2 fő.

*Közvetett támogatások*

Az államháztartásról szóló törvény végrehajtásáról szóló 368/2011.(XII. 31.) kormányrendelet 28. §-a rendelkezik arról, hogy a Képviselő-testület részére be kell mutatni a közvetett támogatásokat.

Helyi rendelet alapján: az egy fős nyugdíjas háztartások részére 550 eFt kedvezmény a hulladékszállítás díjából és 200 eFT kedvezmény a gépjárműadóból a mozgáskorlátozottak esetében.

Nemesbük Önkormányzat 2020. évi költségvetéséről szóló rendelet előzetes hatásvizsgálata:

* társadalmi kihatásai: nincs
* gazdasági kihatásai: nincs
* költségvetési kihatásai: állami bevétel biztosítása az Önkormányzat számára
* környezeti következményei: nincsenek
* egészségügyi következményei: nincsenek
* adminisztratív terheket befolyásoló hatásai: nincs
* megalkotásának szükségessége: az Áht. alapján törvényi kötelem
* megalkotása elmaradásának várható következményei: törvényességi észrevétel

alkalmazásához szükséges személyi, szervezeti, tárgyi és pénzügyi feltételek: a hivatalban dolgozók foglalkoztatása révén a személyi feltételek jelenleg biztosítottak, szervezeti változást, tárgyi feltételeket nem igényel

Kérem a T. Képviselő-testületet, hogy fogadja el a rendelet tervezetet.

Nemesbük, 2020. február 7.

 dr. Simotics Barnabás

 polgármester